stanford-oval/wikipedia huggingface dataset:
May Swenson

| May Swenson> Henkilötiedot |
| --- | --- |
Syntynyt: 1913 Logan, Utah, Yhdysvallat
Kuollut: 1989 (75–76 vuotta)
Kansalaisuus:  Yhdysvallat
Ammatti:  kirjailija
Kirjailija
Äidinkieli: ruotsi
Tuotannon kieli: englanti
Esikoisteos:  Another Animal
Aiheesta muualla
Löydä lisää kirjailijoitaKirjallisuuden teemasivulta
May Swenson (1913 Logan, Utah, Yhdysvallat – 1989) oli yhdysvaltalainen runoilija.
Swensonin vanhemmat olivat ruotsalaisia siirtolaisia. Perheen kotikieli oli ruotsi, joten englanti oli Swensonin toinen kieli. Hän opiskeli Utahin osavaltionyliopistossa Loganissa, jossa hän suoritti 1934 bachelor-tutkinnon. 1935 hän muutti New Yorkiin, missä hän asui lähes koko aikuisikänsä. Hän sai elantonsa toimittajana ja sekalaisista kustannusalan töistä.
Swenson julkaisi esikoiskokoelmansa Another Animal 1954. Häntä on verrattu runoilijana E. E. Cummingsiin ja Gertrude Steiniin sekä myös Elizabeth Bishopiin, jonka kanssa hän oli kirjeenvaihdossa tämän kuolemaan saakka. Hän käänsi ruotsalaista runoutta englanniksi, muun muassa Tomas Tranströmerin runoja kokoelman Windows and Stones: Selected Poems of Tomas Tranströmer (1972), josta hän sai International Poetry Forumin palkinnon. Vuodesta 1966 hän omistautui pelkästään kirjoittamiselle ja oli muutamien yliopistojen poet-in-residence. Hän sai runsaasti palkintoja ja kunnianosoituksia.
Harold Bloom kirjoittaa artikkelissaan Boston Review’ssa vuonna 1998, että Swenson on aliarvostettu runoilija.
Antologiassa Vieras (WSOY 2009) on Pirkko Biströmin suomentama Swensonin runo "Kysymys".
Aiheesta muualla

May Swenson Society (Arkistoitu – Internet Archive)
Martin Berteau

Martin Berteau (3. helmikuuta 1691 Valenciennes – 23. tammikuuta 1771 Angers) oli ranskalainen sellisti, musiikkipedagogi ja säveltäjä. Häntä on kuvailtu ranskalaisen sellonsoiton koulukunnan perustajaksi.
Berteau syntyi Pierre Berteaun ja Anne Lemayn poikana. Hän matkusteli Saksassa ja Böömissä, jossa sai viola da gamban soiton opetusta. Hän siirtyi sittemmin selloon; ei ole tiedossa, jatkoiko hän samanaikaisesti viola da gamban soittamista. Palattuaan Ranskaan Berteau aloitti siellä sellistinä esiintymisen 1720-luvulla. Ensimmäisen esiintymisensä Concert Spirituelissa hän teki vuonna 1739. Hän sai suosiota myös sävellyksillään. Berteausta tuli Ludvig XV:n pojan opettaja. Myöhemmin hän lähti esiintymään Englantiin ja työskenteli lisäksi Stanisław Leszczyńskin palveluksessa.
Berteaun opiskelijoiden joukossa olivat François Cupis de Renoussard, Jean-Baptiste Janson, Jean-Pierre Duport, Jean-Louis Duport, Joseph Bonaventure Tillière ja Jean-Baptiste Bréval. Berteau kehitti sellonsoiton tekniikkaa. Hän sävelsi sellolle konserttoja ja sonaatteja. Hänen tuotantoonsa kuuluu myös aarioita. Alun perin Giovanni Battista Sammartinille attribuoitu G-duurisonaatti on Berteaun säveltämä.
Aiheesta muualla

IMSLP: nuotteja
Michael Roll (pianisti)

Michael Roll (s. 1946 Leeds) on brittiläinen pianisti.
Roll voitti syyskuussa 1963 kaikkien aikojen ensimmäisen Leedsin kansainvälisen pianokilpailun sen nuorimpana kilpailijana. Hän ei ollut vielä valinnut uraa ammattimaisena pianistina vaan suunnitteli kouluttautumista lääkäriksi isänsä jalanjäljissä. Roll oli kuitenkin jo tehnyt debyyttinsä Lontoossa vuonna 1958 Robert Schumannin pianokonserton esityksellä. Saman teoksen hän valitsi esitettäväkseen voittamansa Leedsin pianokilpailun finaalissa.
Roll teki Yhdysvaltain-debyyttinsä vuonna 1974 ja piti ensiresitaalinsa New Yorkissa vuonna 1992.
Michael Roll

Michael Roll on ollut seuraavien henkilöiden nimi:
Michael Roll (s. 1987), yhdysvaltalais-tunisialainen koripalloilija
Michael Roll (s. 1961), saksalainen näyttelijä
Michael Roll (s. 1946), brittiläinen pianisti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Michael Roll”, voi hakea sivunnimihaulla, laajalla sivunnimihaulla tai tekstihaulla.
Matkaan

Viimeinen Matkaan-lehden numero esittelytelineessä Rovaniemen rautatieasemalla.
Matkaan oli VR-Yhtymän vuosina 1993–2015 julkaisema asiakaslehti. Lehti ilmestyi 12 kertaa vuodessa, ja sitä jaettiin rautatieasemilla. Lehden ensimmäinen päätoimittaja oli Pekka Karhuvaara. Vuonna 1994 Matkaan voitti silloisen Suomen Postin järjestämän lehtikilpailun.
Maurice Janin

Maurice Janin vuonna 1919.
Pierre Thiébault Charles Maurice Janin (19. lokakuuta 1862 Pariisi – 28. huhtikuuta 1946 Saint-Sébastien) oli ranskalainen divisioonakenraali, joka toimi Venäjän sisällissodan aikana Siperiassa olleiden ympärysvaltojen interventiojoukkojen komentajana.
Ura

Janin valmistui Saint-Cyrin sotilasakatemiasta vuonna 1882 ja École supérieure de guerre -sotakoulusta vuonna 1892. Hän palveli aluksi Ranskan jalkaväessä ja vuodesta 1895 pääesikunnan tiedusteltoimistossa. Hän avusti Venäjän keisari Nikolai II:a tämän vieraillessa Ranskassa vuonna 1896 ja opetti Nikolain yleisesikunta-akatemiassa Pietarissa vuosina 1910–1911. Hänet ylennettiin prikaatikenraaliksi ensimmäisen maailmansodan aikana vuonna 1915. Hän oli Ranskan sotilaallisena edustajan Venäjällä vuosina 1916–1917.
Janin nimitettiin 7. elokuuta 1918 komentamaan Tšekkoslovakian legioonaa, joka soti Venäjän valkoisten rinnalla Siperiassa. Hän saapui Siperiaan syksyllä 1918 Yhdysvaltojen, Tyynenmeren ja Vladivostokin kautta. Myöhemmin ympärysvaltojen ylin sotaneuvosto nimitti hänet kaikkien Siperian interventiojoukkojen komentajaksi. Vain japanilaiset eivät olleet hänen alaisuudessaan. Janinilla oli kireät suhteet Siperian valkoisten johtajaan Aleksandr Koltšakiin ja Ison-Britannian sotilasedustajaan Alfred Knoxiin. Janin tuki ja suosi tšekkijoukkoja, mikä raivostutti Koltšakia.
Siperian valkoisten peräännyttyä Irkutskiin siellä puhkesi joulukuun 1919 lopussa tšekkien tukema sotilaskapina ja paikalliset sosialistivallankumoukselliset ja menševikit ottivat vallan kaupungissa pakottaen Koltšakin eroamaan. Janin lupasi turvata Koltšakille pääsyn turvaan Britannian sotilasedustustoon, mutta tammikuun puolivälissä 1920 tšekit luovuttivatkin Koltšakin ja tämän pääministerin Viktor Pepeljajevin kapinallisille. Ranskan pääministeri Alexandre Millerand vaati sähkeitse Janinilta selitystä ja toimia Koltšakin vapauttamiseksi, mutta Irkutskissa vallan ottanut bolševikkien johtama vallankumouskomitea teloitti Koltšakin ja Pepeljajevin 7. helmikuuta.
Koltšakin kohtalo varjosti Janinin mainetta. Palattuaan myöhemmin samana vuonna Ranskaan Janin kirjoitti Le Matin -lehteen, että Venäjän valkoisten tukeminen oli ollut virhe, sillä he edustivat maan vanhaa hallintoa ja olivat ”Saksan vaikutuksen alaisia”. Janin julkaisi vuonna 1933 muistelmansa.
Aiheesta muualla

Kuvia tai muita tiedostoja aiheesta Maurice Janin Wikimedia Commonsissa
Mario Cipollini

Mario Cipollini vuonna 1993.
Mario Cipollini vuoden 2007 Italian ympäriajossa
Mario Cipollini (s. 22. maaliskuuta 1967 Lucca) on entinen italialainen maantiepyöräilijä, joka on tunnettu parhaiten hyvästä loppukirikyvystään sekä pitkästä urasta. Cipollini saavutti uransa ensimmäisen ammattilaisvoiton vuonna 1989 ja viimeisen vuonna 2005. Urallaan hän voitti yhteensä 191 kilpailua. Hän on myös värikäs persoona ja saanut lempinimekseen Il Re Leone, Leijonakuningas.
Ura

Cipollinin uran huippuhetkiin kuuluvat maantieajon maailmanmestaruus vuodelta 2002, Milano–San Remo-kilpailun voitto samalta vuodelta ja yhteensä 42 etappivoittoa Italian ympäriajossa. Cipollinin 42. etappivoitto vuonna 2003 rikkoi aiemman Alfredo Bindan hallussa vuodesta 1933 olleen ennätyksen. Cipollini voitti myös 12 etappia Ranskan ympäriajossa ja 3 etappia Espanjan ympäriajossa. Vuoden 1999 Ranskan ympäriajossa Cipollini ajoi pääjoukon kärjessä ja teki ennätyksen kilpailun historian nopeimmasta etapista. 195 kilometrin mittaisen etapin keskinopeus oli yli 50 km/h. Hän voitti kilpailussa yhteensä 4 etappia ja teki ennätyksen peräkkäisten etappivoittojen määrässä. Gent-Wevelgem-kilpailun hän voitti kolmesti, vuosina 1992, 1993 ja 2002, mikä sekin on ennätys.
Uransa huippuhetkinä Cipollinin huippunopeus oli muiden saavuttamattomissa ja hänen sanotaan olleen ensimmäinen ajaja, jonka ympärille rakentui ns. kirijuna, jonka tavoitteena oli saada Cipollini mahdollisimman hyviin asetelmiin varsinaista loppukiriä ajatellen. Saeco/Cannondale-tallin ajajien punaisten paitojen muodostama näky pääjoukon kärjessä oli hyvin tavallinen suurten ympäriajojen tasamaaetappien loppuvaiheissa 1990-luvun loppupuolella. Apuajajat pitivät pääjoukon nopeuden mahdollisimman kovana pyrkien estämään irtiottojen syntymisen ja takaamaan sen, että loppusuoran alussa Cipollini oli ainoa ajaja, joka pystyi ylläpitämään samaa nopeutta. Toimintatavalla oli varsin merkittävä vaikutus tallien taktiikkaan loppukiritilanteissa ja se loi uuden kiriajajien sukupolven, johon kuuluu muun muassa Alessandro Petacchi.
Kauden 2002 alussa Cipollini voitti Milano–San Remo ja Gent-Wevelgem-kilpailut uudessa Acqua-Sapone-tallissa. Talli ei kuitenkaan saanut osallistumisoikeutta Ranskan ympäriajoon ja Cipollini päätti lopettaa uransa. Italian maajoukkueen pyöräilyvalmentaja Franco Ballerini sai kuitenkin houkuteltua hänet jatkamaan uraansa. Bellerini rakensi vuoden 2002 maailmanmestaruuskilpailujen joukkueen Cipollinin ympärille ja joukkueen virheetön suoritus toi loppukirissä ratkaistussa kilpailussa Cipollinille maailmanmestarin sateenkaaripaidan.
Vuoden 2003 Italian ympäriajossa Cipollini keskittyi voittamaan Alfredo Bindan ennätyksen 41 etappivoitosta pukeutuneena maailmanmestarin paitaan. Nuori italialainen kiriajaja Alessandro Petacchi melkein esti ennätyksen saavuttamisen, mutta useiden yritysten jälkeen Cipollini pystyi rikkomaan ennätyksen. Heti seuraavalla etapilla hän kuitenkin joutui keskeyttämään kilpailun kaaduttuaan loppukirissä sateen kastelemalla tiellä. Myöhemmin hän on sanonut, että tuo kolari käytännössä lopetti hänen uransa. Cipollinin talli Domina Vacanze jäi jälleen kerran Ranskan ympäriajon ulkopuolelle, ja Cipollini kommentoi tapahtunutta sanoen kilpailujärjestäjien halveksivan sateenkaaripaitaa. Hän osallistui italian ympäriajoon vielä seuraavana vuonna. Vuoden 2004 Italian ympäriajo on ainoa kerta, jolloin Cipollini ei saavuttanut yhtään etappivoittoa.
Kiistanalaisuus

Cipollini myönsi avoimesti, että hän ei pitänyt vuoristonousuista ja raivostutti monia pyöräilyn puhdasoppisuuden kannattajia keskeyttämällä suuret ympäriajot heti tasamaaetappien jälkeen ennen vuoristoetappeja.
Cipollini tuli tunnetuksi myös ylellisestä vaatemaustaan, erityisesti kilpailuvaatteissa. Cipollini pukeutui usein mittatilauksena tehtyihin kilpailuasuihin, joista parhaiten muistettuja ovat lihaspuku, seepra- ja tiikeripainatukset sekä futuristinen vuoden 1982 Tron-elokuvan inspiroima asu. Kilpailujen ulkopuolella Cipollini ja Saeco-tallin muut jäsenet herättivät huomiota pukeutumalla antiikin roomalaisten tapaan juhliakseen Julius Caesarin syntymäpäivää ja Cipollinin neljättä peräkkäistä Ranskan ympäriajon etappivoittoa vuoden 1999 Ranskan ympäriajon lepopäivänä. Cipollini sai sakot pukeuduttuaan kokonaan keltaiseen ajoasuun johtaessaan Ranskan ympäriajoa.
Hänen temppunsa olivat usein suosittuja ihailijoiden keskuudessa, mutta valitettavan usein rikkoivat UCI:n sääntöjä ja Cipollini ja hänen talli joutuivat maksamaan tuhansia Sveitsin frangeja sakkoina (toisaalta Cipollinin lihaspuku tuotti hyväntekeväisyyshuutokaupassa satakertaisen summan sakkoon verrattuna). Jotkin kisajärjestäjät, erityisesti Ranskan ympäriajon järjestäjä Jean-Mariel Leblanc olivat erityisen loukkaantuneita Cipollinin tempauksista eikä hän päässyt osallistumaan Ranskan ympäriajoon vuosina 2000–2003, huolimatta siitä, että Cipollini oli vuonna 2003 hallitseva maailmanmestari. Vuonna 2003 Cipollini vihastutti Espanjan ympäriajon järjestäjät keskeytettyään kilpailun heti prologin jälkeen. Talli oli saanut osallistumisoikeuden sillä ehdolla, että Cipollini oli mukana. Cipollini puolustautui vetoamalla olevansa vielä toipumassa loukkaantumisesta, eikä häntä näin ollen olisi pitänyt pakottaa kilpailemaan.
Elämäntapa

Cipollinin saavutukset pyöräilyssä jäivät välillä hänen elämäntapojensa varjoon. Hänen pituutensa, komea ulkoasu ja hiustyylinsä ansaitsivat hänelle lempinimen Leijonakuningas ja hän mielellään hyväksyi myös muita lempinimiä kuten Super Mario ja Mario Mahtava. Hänen vaatekaappinsa sisälsi satoja pukuja, solmioita ja kenkiä, joista useimpia hän ei käyttänyt kertaakaan. Vuonna 2002 Cipollini pidätettiin harjoittelusta moottoritiellä. Sakon yhteydessä hän kommentoi, että moottoritie oli ainoa paikka, jossa hän turvallisesti pystyi ajamaan huippunopeuttaan. Hän sai runsaasti kritiikkiä tempuistaan, mutta hän vastasi ansainneensa runsaasti näkyvyyttä sponsoreilleen.
Huolimatta siitä, että hän oli suurimman osan urastaan naimisissa, pidettiin Cipollinia seksisymbolina. Mielikuvaa eivät ainakaan heikentäneet lausunnot, joissa Cipollini kertoi, että ellei hän olisi ammattilaispyöräilijä olisi hän ollut pornotähti ja että hän halusi kuolla orgioissa. Cipollinin mystisyys ja julkisuuskuva tekivät hänestä ainutlaatuisen markkinavoiman, jollaiseen Lance Armstrongin ohella ei ole kyennyt yksikään toinen pyöräilijä.
Toinen erityisesti pyöräilyn sisäpiiriläisten suosima varsin suosittu näkemys on, että Cipollinin hohdokas julkisuuskuva oli vain tarkkaan harkittu harhautus. Tarkoituksena oli saada kilpakumppanit hämmennyksiin jatkuvilla Cipollini-aiheisilla uutisilla ja antamalla kuva, jonka mukaan Cipollini pystyi juhlimaan läpi yön ja silti voittamaan kilpailun seuraavana päivänä. Todellisuudessa Cipollinin pitkä ura ja jatkuvasti saavutetut voitot viittaavat siihen, että hän oli yksi ahkerimmista ja kovimmin harjoitelleista pyöräilijöistä.
Suhteessa muihin pyöräilijöihin Cipollini oli varsin nöyrä. Voitettuaan Afredo Bindan ennätyksen hän huomautti, että olisi ollut onnellinen jos olisi kelvannut edes kiillottamaan Bindan kenkiä. Kommentoidessaan Marco Pantanin kuolemaa vuonna 2004 Cipollini sanoi tapauksen olevan jättimäinen tragedia kaikille pyöräilyssä mukana olevilla.
Lopettaminen

Vannottuaan useaan kertaan lopettavansa uransa, Cipollini lopulta vuonna 2005 viikkoa ennen Italian ympäriajon alkua kertoi lopullisesta päätöksestään. Hänen joutsenlaulukseen muodostui seremoniallinen prologi, jossa hän oli pukeutunut hohtavaan vaaleanpunaiseen pukuun, johon oli painettu kaikki hänen 42 etappivoittoaan.
Paluu

Cipollini teki paluun ammattipyöräilykilpailuihin vuoden 2008 Kalifornian ympäriajossa yhdysvaltalaisessa Rock Racing -tallissa . Paluu jäi kuitenkin lyhyeksi.
Käännös suomeksi
Matti Paajanen

Matti Paajanen  (1. toukokuuta 1810 Antrea – 1874 Jääski) oli suomalainen maanviljelijä ja valtiopäivämies.
Paajasen vanhemmat olivat Matti Juhonpoika Paajanen ja Anna Paavontytär Vepsä ja puoliso Anna Amalia Aqvilander. Lautamies, herastuomari Paajanen oli talonpoikaissäädyssä Jääsken tuomiokunnan edustaja valtiopäivillä 1863–1864. Hän oli valtiopäivillä lakivaliokunnan varajäsen.
Luettelo Calvin Harrisin saamista palkinnoista ja ehdokkuuksista

Calvin Harris Xbox Reverb julkistustilaisuudessa vuonna 2009.
Skotlantilainen elektronisen musiikin tuottaja, laulaja-lauluntekijä ja DJ Calvin Harris on voittanut uransa aikana useita palkintoja.
American Music Awards

| Vuosi | Palkittu työ | Palkinto | Tulos |
| --- | --- | --- | --- |
| 2012 | Calvin Harris | Favorite EDM Artist | Ehdokkuus |
| 2013 | Calvin Harris | Favorite EDM Artist | Ehdokkuus |
| 2014 | Calvin Harris | Favorite EDM Artist | Voitto |
| 2015 | Calvin Harris | Favorite EDM Artist | Voitto |
| 2016 | Calvin Harris | Favorite EDM Artist | Ehdokkuus |
| 2017 | Calvin Harris | Favorite EDM Artist | Ehdokkuus |
ASCAP Pop Music Awards

| Vuosi | Palkittu työ | Palkinto | Tulos |
| --- | --- | --- | --- |
| 2013 | ”We Found Love” (mukana Rihanna) | Most Performed Song | Voitto |
| 2013 | ”Let’s Go” (feat. Ne-Yo) | Most Performed Song | Voitto |
| 2013 | ”Where Have You Been” | Most Performed Song | Voitto |
| 2013 | ”Feel So Close” | Most Performed Song | Voitto |
BBC Music Awards

| Vuosi | Palkittu työ | Palkinto | Tulos |
| --- | --- | --- | --- |
| 2017 | Funk Wav Bounces Vol. 1 | British Album of the Year | Ehdokkuus |
Billboard Latin Music Awards

| Vuosi | Palkittu työ | Palkinto | Tulos |
| --- | --- | --- | --- |
| 2017 | Calvin Harris | Crossover Artist of the Year | Ehdokkuus |
Billboard Music Awards

| Vuosi | Palkittu työ | Palkinto | Tulos |
| --- | --- | --- | --- |
| 2012 | ”We Found Love” (mukana Rihanna) | Top Radio Song | Ehdokkuus |
| 2013 | ”Sweet Nothing” (feat. Florence Welch) | Top EDM Song | Ehdokkuus |
| 2013 | ”Feel So Close” | Top EDM Song | Ehdokkuus |
| 2013 | Calvin Harris | Top Dance Artist | Ehdokkuus |
| 2013 | Calvin Harris | Top EDM Artist | Ehdokkuus |
| 2014 | Calvin Harris | Top Dance/Electronic Artist | Ehdokkuus |
| 2015 | Calvin Harris | Top Dance/Electronic Artist | Voitto |
| 2015 | ”Summer” | Top Dance/Electronic Song | Ehdokkuus |
| 2015 | Motion | Top Dance/Electronic Album | Ehdokkuus |
| 2017 | Calvin Harris | Top Dance/Electronic Artist | Ehdokkuus |
| 2017 | ”This Is What You Came For” (mukana Rihanna) | Top Dance/Electronic Song | Ehdokkuus |
| 2018 | Calvin Harris | Top Dance/Electronic Artist | Ehdokkuus |
| 2018 | Funk Wav Bounces Vol. 1 | Top Dance/Electronic Album | Ehdokkuus |
BreakTudo Awards

| Vuosi | Palkittu työ | Palkinto | Tulos |
| --- | --- | --- | --- |
| 2016 | Calvin Harris | Best EDM International | Ehdokkuus |
| 2018 | Calvin Harris | Best EDM International | Ehdokkuus |
| 2018 | ”One Kiss” (feat. Dua Lipa) | Best Collaboration | Ehdokkuus |
Brit Awards

| Vuosi | Palkittu työ | Palkinto | Tulos |
| --- | --- | --- | --- |
| 2009 | ”Dance wiv Me” (mukana Dizzee Rascal ja Chrome) | British Single | Ehdokkuus |
| 2010 | Calvin Harris | British Male Solo Artist | Ehdokkuus |
| 2013 | Calvin Harris | British Male Solo Artist | Ehdokkuus |
| 2014 | ”I Need Your Love” (with Ellie Goulding) | British Single | Ehdokkuus |
| 2014 | ”I Need Your Love” (with Ellie Goulding) | British Video | Ehdokkuus |
| 2015 | ”Summer” | British Single | Ehdokkuus |
| 2015 | ”Summer” | British Video | Ehdokkuus |
| 2016 | Calvin Harris | British Male Solo Artist | Ehdokkuus |
| 2016 | ”How Deep Is Your Love” (mukana Disciples) | British Single | Ehdokkuus |
| 2016 | ”How Deep Is Your Love” (mukana Disciples) | British Video | Ehdokkuus |
| 2017 | ”This Is What You Came For” (mukana Rihanna) | British Single | Ehdokkuus |
| 2017 | ”This Is What You Came For” (mukana Rihanna) | British Video | Eliminoitu |
| 2018 | ”Feels” (feat. Pharrell Williams, Katy Perry ja Big Sean) | British Video | Eliminoitu |
| 2018 | ”Feels” (feat. Pharrell Williams, Katy Perry ja Big Sean) | British Single | Ehdokkuus |
Danish Music Awards

| Vuosi | Palkittu työ | Palkinto | Tulos |
| --- | --- | --- | --- |
| 2012 | ”We Found Love” (feat. Rihanna) | International Hit of the Year | Ehdokkuus |
| 2017 | Funk Wav Bounces Vol. 1 | International Album of the Year | Ehdokkuus |
DJ Magazine top 100 DJs

| Vuosi | Sija | Huomiot | Lähteet |
| --- | --- | --- | --- |
| 2010 | 94 | New Entry |  |
| 2011 | 34 | — |  |
| 2012 | 31 | — |  |
| 2013 | 15 | — |  |
| 2014 | 11 | — |  |
| 2015 | 11 | — |  |
| 2016 | 14 | — |  |
| 2017 | 15 | — |  |
| 2018 | 40 | — |  |
Electronic Music Awards & Foundation Show

| Vuosi | Palkittu työ | Palkinto | Tulos |
| --- | --- | --- | --- |
| 2016 | ”How Deep Is Your Love” (feat. Disciples) | Single of the Year | Ehdokkuus |
| 2016 | Motion | Album of the Year | Ehdokkuus |
Fonogram Awards

| Vuosi | Palkittu työ | Palkinto | Tulos |
| --- | --- | --- | --- |
| 2018 | Funk Wav Bounces Vol. | Foreign Electronic Music Album or Voice Recording | Ehdokkuus |
Grammy Awards

| Vuosi | Palkittu työ | Palkinto | Tulos |
| --- | --- | --- | --- |
| 2013 | ”We Found Love” (mukana Rihanna) | Best Short Form Music Video | Voitto |
| 2013 | ”Let's Go” (feat. Ne-Yo) | Best Dance Recording | Ehdokkuus |
| 2014 | ”Sweet Nothing” (feat. Florence Welch) | Best Dance Recording | Ehdokkuus |
| 2014 | 18 Months | Best Dance/Electronica Album | Ehdokkuus |
| 2018 | Calvin Harris | Producer of the Year, Non-Classical | Ehdokkuus |
Hungarian Music Awards

| Vuosi | Palkittu työ | Palkinto | Tulos |
| --- | --- | --- | --- |
| 2010 | Ready for the Weekend | Dance-Pop Album of the Year | Ehdokkuus |
| 2013 | Calvin Harris | Foreign Electronic Music Production of the Year | Ehdokkuus |
| 2014 | ”Under Control” (mukana Alesso ja Hurts) | Foreign Electronic Music Album or Voice Recording | Ehdokkuus |
| 2015 | Motion | Foreign Electronic Music Album or Voice Recording | Voitto |
| 2015 | ”My Way” | Foreign Electronic Music Album or Voice Recording | Ehdokkuus |
| 2018 | Funk Wav Bounces Vol. 1 | Foreign Electronic Music Album or Voice Recording | Ehdokkuus |
iHeartRadio Music Awards

| Vuosi | Palkittu työ | Palkinto | Tulos |
| --- | --- | --- | --- |
| 2014 | ”Sweet Nothing” (feat. Florence Welch) | EDM Song of the Year | Ehdokkuus |
| 2015 | ”Summer” | Dance Song | Voitto |
| 2015 | ”Blame” (feat. John Newman) | Dance Song | Ehdokkuus |
| 2016 | Calvin Harris | Dance Artist of the Year | Voitto |
| 2017 | Calvin Harris | Dance Artist of the Year | Ehdokkuus |
| 2017 | ”This Is What You Came For” (feat. Rihanna) | Best Collaboration | Ehdokkuus |
| 2017 | ”This Is What You Came For” (feat. Rihanna) | Best Music Video | Ehdokkuus |
| 2018 | Calvin Harris | Dance Artist of the Year | Ehdokkuus |
International Dance Music Awards

| Vuosi | Palkittu työ | Palkinto | Tulos |
| --- | --- | --- | --- |
| 2012 | ”We Found Love” (mukana Rihanna) | Best R&B/Urban Dance Track | Voitto |
| 2012 | ”We Found Love” (mukana Rihanna) | Best Commercial/Pop Dance Track | Voitto |
| 2013 | ”Sweet Nothing” (feat. Florence Welch) | Best Progressive Track | Ehdokkuus |
| 2013 | ”Sweet Nothing” (feat. Florence Welch) | Best Music Video | Ehdokkuus |
| 2013 | ”Sweet Nothing” (feat. Florence Welch) | Best Commercial/Pop Dance Track | Voitto |
| 2013 | Calvin Harris | Best Remixer | Ehdokkuus |
| 2013 | Calvin Harris | Best Artist (Solo) | Ehdokkuus |
Ivor Novello Awards

| Vuosi | Palkittu työ | Palkinto | Tulos |
| --- | --- | --- | --- |
| 2009 | ”Dance wiv Me” (mukana Dizzee Rascal ja Chrome) | Best Contemporary Song | Ehdokkuus |
| 2013 | Calvin Harris | Songwriter of the Year | Voitto |
Kids’ Choice Awards

| Vuosi | Palkittu työ | Palkinto | Tulos |
| --- | --- | --- | --- |
| 2017 | Calvin Harris | Favorite DJ/EDM Artist | Voitto |
Latin American Music Awards

| Vuosi | Palkittu työ | Palkinto | Tulos |
| --- | --- | --- | --- |
| 2016 | ”This Is What You Came For” (mukana Rihanna) | Favorite Dance Song | Voitto |